
XVII. Dljjertatio epijlolaris de OJJibus et 
Dentibus Elephantum , aliarutnque Bellua¬ 
rum in America Septentrionali, aliifque 
borealibus Regionibus obviis\ qua indige - 
narum Belluarum ejje ojlenditur . AuElore 
R. E. Rafpe, SereniJJimo Hafliarurri 
Landgravio d Conjiliis , et R. S. S. 

ReadM 3 y,r,'pER SCRIP SIT ad me illuftris 
17 9 ' Jg Pringlius, baronettus: “ Media nu- 
“ per in America Septentrionali, non procul ab 
“ Ohio fluvio, intra fpatium duorum aut trium 
“ jugerum ten® paludofe, fale foecundae, fceleta 
tc triginta belluarum majorum inventa fuifle, nulla 
u aut rara terra folum fepulta: Si magnitudinis 
“ offium atque dentium majorum habeatur ratio, ele- 
“ phantina viderij ob formam molarium dentium, 
“ qui carnivori potius lint animalis, ambigi cui bel- 
“ luarum fpeciei tribuenda ; quaeri inter naturae ftu- 
“ diofos de phaenomeni caulis; pro fua in me bene- 
“ volentia et meam rogarc fententiam.” 

Hanc diflertationem, quamvis difficultates quaeftio- 
nis magis oftendat quam folvat, malui judicio veftro 

potlus fubjicere quam dare aliud quod vis ftudiorum 
meorum documentum. 

Duplex proprie eft quaeftio; altera, “ de caufa, 
“ quae harum belluarum ofla in Americana Septen- 
“ trionalem tranfvexerit ?” Altera, “ quae in tam 
“ brevi fpatio concluferit et fepelierit ?” 

Primam foluturo occurrit: 

1. Hiftoricorum Americae conftans obfervatio, 
omnem hanc novi orbis terram, cum tribus fere ab- 
hinc feculis detedla Europaeis patere ccepit, nonnifi 
a quadrupedibus minoribus fuifle habitatam ; pere- 
grina igitur videri ilia, five elephantum five aliarum 
belluarum coloflalium fint ofla. 

2. In mentem redeunt ofla majora in Afiae aut 
Sibiriae borealibus regionibus inventa et obvia, quae 
fubterraneo lucifugo animali, quod MammoUt dicitur, 
tribuit fabula, elephantis aiiifque belluis vindicant 
commentarii Petropolitani et Gmelinus in Itinerario 
Sibiriaco. Nec in Afiae et Americse folum borealibus 
provinciis ea occurrunt, effodiuntur etiam in Europse 
climatibus feptentrionalibus, 

De Britannicis hue pertinentia quaedam in Tranla- 
<ftionibus veftris legifle memini. De Suecia fidem fa- 
ciunt Holmienfis academiae commentarii. Ex Ger¬ 
manise naturali hiftoria minus vulgatas aliquot obfer- 
vationes addere liceat. 

Nil trioror gigantum oflTa, quae credula antiquitas (pe- 
ftanda fervavit in cathedralibus quibufdam templis, ut 
HalberftadenfijGanderftaemenfi, aiiifque. Hucfacere 
quidem videntur, fed certiora repeto et primo quidem 
ex ele&oratus et ducatus Brunfvicenfis naturali hiftoria, 
diligentius olim a me perferutata. Recordemini oflium. 
in antris Baumanniano, Schartzfeldenfi, etpropeDii- 

nam 

nam in Hercynia effbflorum. Ea fcriptis eruditorum 
Leibnitzii in Protegee a et Hollmanni in Commentariis 
Gcettingenfibus celebrata funt, atque cuilibet in- 
fpe&anti belluarum majorum terreftrium efife vi- 
dentur, ex parte rhinocerofum oflibus perfimilia ah 
Hollmanno demonftrata funt. Dentem majorem, 
elephantinis forma et fubftantiae textura exadte con- 
venientem et ad Fifchbeckam prope Hamel am ad 
Vifurgim inventum, quem Hannoverae in inftrudtif- 
fitno fuo mufeo fervat mihi amiciffimus Andreae, 
plus una vice manibus verfavi. Vidi etiam Blume- 
naviae prope Hannoveram effoffam majorem coftam 
incerti animalis. De fpecie belluae majoris ad Qued- 
linburgum effofiae, cujus meminit Guerickius Mag- 
deburgenfis conful in iibro de vacuo, quam maxime 
anceps eft quaeftio. Certius pronunciare licet de 
dentibus, in fundamentis jaciendis urbis Neo-Caf- 
fellenfis, quam nunc inhabito et per Sereniffimi 
Landgravii Haffiarum in me cumulatam et liberali- 
tatem et gratiam alteram praedico patriam, effoffis. 
Ifti elephantini funt j et cum aliis naturae et arris mi- 
raculis in mufeo publico, mihi ex parte concredito, 
fervantur. Plura non addo exempla, non quod de- 
ficiat materies, nam et antiquitas Graeca et Romana 
et quicquid fere eft cultiorum populorum fimilia ad- 
notavitj addudta vero fufficiunt ad probandum “ in 
“ omnibus borealibus regionibus et antiqui et novi 
<{ orbis inveniri majorum belluarum ofla, quae vivae 
“ in illis non fuperfunt, et per cceli inclementiam 
“ nunquam in illis generafle videntur.” 

3. Subit accuratius perpendendus litus et natura 
foli in quibus deprehendi folent. 


In 

In ftratis lapideis, corporibus marinis mixta, in- 
clufa, tedainveniri nufquam legi. 

Delitefcunt in cavernis montium ut in tribus illis 
Hercyniae antris; aut palude, aut terra hortenli, aut 
limo exterioris fuperfkiei terrce vix conteda atque in~ 
voluta jacent, quod de Americanis, Sibiriacis, aliifquc:, 
ex relationibus fide dignis, conflat. 

Nec etiam, ut corpora marina faxis inclufa, lapidis 
duritiem et naturam induerunt. Diverfimode calci- 
nata, parum aut nihil mutata funt. 

In Europae feptentriortalibus plagis rarius jam et 
folitaria fere deteguntur, forte quod exhaufta curio- 
fitatis materies, et quod diutius habitatae a populis mi- 
raculorum et medicamentorum appetentibus, nam oflfa 
hujufmodi, eboris aut unicornu foflilis nomine, in offi- 
cinis pharmacopceorum proftant, et nefcio quam illis 
antidoti mirabilem vim tribuerat antiquitas. 

In ipfis quoque Americae et Sibiriae terris, habita 
ratione marinorum corporum in lapidem verforum 
immenfse copiae, rariora funt} et minor utique bel- 
luarum terreftrium progenies in natali earum terra, 
quafi fecus non fuffe&ura, obfervata fuit. 

Quae omnia fi rede animo colligantur duplicem 
eamque ad rem facientem fufpicionem movent; al¬ 
teram “ alio plane modo haec ofla fepulta efife, quam 
“ quae profundius in lapidibus latent corpora marn 
« c na; alteram non efle peregrinas et marinas belluas 
“ hafce, quarum funt partes, fed fato fuo, aut ho- 
“ minum vi, illas in ipfis hifce borealibus terris, 
** olim illis natalibus, exftindas fuifle.” 

Quaeftio igitur propofita, jamque folvenda, eft de 
generali quadam caula, quae has belluas, aut fub foie 

Vol. LIX. S tantum 

tantum calente degentes, in Septentrionem tranftu- 
lerit, ant exftinxerit fimiles illis fpecies olim Septen- 
trionis incolas. 

Si peregrinas alioque advedas et cceli folum calidioris 
progeniem ftatuamu$,omnisdefinitiopericulofa videtur. 

Terra motuum et Vulcanorum vis, quaeinfulas pro- 
duxit et mcntes, et rationem fufficientem reddit ftra- 
torum lapideorum, varie inclinatorum et ruptorum, 
illifque incluforum marinorum corporum, nil valet ad 
advehendas orientis et meridiei beftias. Superficiem 
terra fundique marium mutat. Climata inconcufla 
manent. 

Diluvii univerfalis Noachici aut Deucalionei cu- 
jufdam effedibus, praeter alia multa, quod fupra no- 
tavi, obftat, ofl'a haec vel in cavernis montium, folitis 
ferarum latebris, aut paludibus aut fuperiore lblum 
terra, folitaria quadammodo, nunquam corporibus 
marinis teda, mixtai, inclufa deprehendi. Nec etiam, 
quaecunque tam mirabili aquarum fuper omnem con- 
tinentem effufioni tribuatur vis et potentia, concipi 
animo poteft, quare olTa et cadavera haec graviora ex 
meridionalibus regionibus in feptentrionales tranf- 
vexerit, eaque in alta potius mediaque continente 
terra depofuerit, quam in oceani abyffis, nifi forte 
cum Woodwardo perplaceat diluvii tempore nullam 
omnino gravitatis faille adionem, quod quidem per 
me licet, neminem vero veftrum rapiet in affenfum. 

Si recurramus ad antiquitatis remotiilimae heroas, 
belluis uti belli iriftrumentis utentes, eafque invitas 
cum militibus fais aeque forte invitis in ultimam Eu- 
ropam, Sibiriam, atque Americam vi, metuque pro- 
pellentes, quaeflionem non folvimus fed impedimus. 

7 America 

America enim toto oceano ab antique orbe divifa, et 
quicquid dicant veteres, navalis eorum feientia exer- 
citibus cum elephantis in Americam ex Afia nut Eu- 
ropa tranfvehendis non fufrecit. Qua ten us etiam lux 
eft in antiquorum temporum hiftoria et moribus, fero 
quadrnpedcs in bellum domarunt, elephantos prime') 
nonnili Afire et African reges. Tenebris vero hifto- 
riarum, quae maximam antiqui orbis partem pre- 
munt, ad fabulas novas fingendas ineo quidem ju~ 
dicio abuti non licet, nili forte de quibufeunque hi- 
ftorias et orbis terris incognitis impune mentiri liceat. 

Peregrinas igitur non efie nec alio advedtas has 
Septentrionis belluarum majorum relliquias quam- 
maxime prona eft conje&ura; idque et illi fenfere, 
qui climata terrae mutata, eoque ipfo omnem contro- 
verliam definiri polfe putarunt. Vcreor autem ne 
eorum hypothefes, nimio autorum ingenio, collapfurae 
lint. 

Climata terrae, eodem orbitae, qua circum folem 
revolvitur, diametro fervato, duplici modo mutari 
atque afiici polfe videntur ; aut magis imminuta iftius 
orbitae live ecliptices obliquitate magifque ad planum 
sequatoris inclinata; aut axeos terra; centrique gravi- 
tatis fumta quadam mutatione, qua: cum climatibus 
limul et terrae figuram mutat.- 

Prior hypothelis mire arrifit recentioribus quibuf- 
dam philol'ophis, turn quod problema propolitum 
apparenter lolvat, turn etiam quod talis quredam or¬ 
bitae vel ecliptices inclinatio ejulque obliquitatis dimi- 
nutio revera accidit, li quidem Eratoftnenis atque Hip- 
parchi, novemdecim ab hinc feculis inftitutis, obferva- 
tionibus fua fides conftat. Illi eclipticam ab oequa- 
toris piano fuo tempore 23 0 51' 20" recedere nota- 

S 2 runt, 



r ‘3- j . 

runt, quam celeberrimus Be la Caille nollris diebus 
2j/ 5 ( /'i iidnoretn obfervavit in Promontorio Bonae 
Spei, uti quidem notavit in LeSl. Elem. Aftron. 
Nolo contra antiquarum obfervationum fidem difpu- 
tare, nec rcpetere quae de incertitudine annuarum le- 
gum hujus imminutae ecliptices obliquitatis et de 
caufa ejus non perpetua, inter aftronomos dilputata 
funt, Concedam potius multo majorem olim fuifle 
ecliptices obliquitatem ; ipfa vero mea in hujus hy- 
potnefeos patronos liberalitate vincam. Quamcunque 
enim majorem orbitae obliquitatem fingere velint, 
nunquam tamen eo evitabunt necelTario inde prove- 
nientes tempeftatum anni viciffitudines, naturae ele- 
phantorum quammaxime contrarias. Extendant 
tropicos ad quinquagelimum et ultra latitudinis gra- 
dum; intendant quantum velint calorem asftivum, et 
certe magis intenfus fiet majore orbitae obliquitate, et 
magis diredte folis radiis in zonas, quas inhabitamus, 
incidentibus, quid elephantis, quibus ilia hypothefi 
in noftris regionibus commodas, et vivendi et gene- 
randi fedes parare fatagunt, inde commodi ? Non 
equidem video: fentio potius, idque fphaeroidea terrae 
figura ipfaque major ecliptices obliquitas cuilibet per- 
pendenti facile perfuadebit, majorem hunc aeftivum 
calorem, conftante femeltri viciffitudine, majus etiam 
frigus hibernum infeculurum, quod tantum abeft ut 
elephantorum natural! progeniei in zonis borealibus 
conveniat ut potius illi quammaxime obftet. 

Quod ad axeos terrae centriquegravitatismutationem 
attinet, ea aut momentanea effe debuiflet, aut lenta, 
et per gradus fucceffiva. 

Si prius; hypothefis ccelum Acherontaque movet, 
fuaama mifcet imis, omnemque hominum et anima- 

lium 

Iium viviparorum progeniem fatofubitae mortis, etfine 
miraculo inevitabilis involvit, in perpetuum interitu- 
ram et fine novo creationis miraculo non revivifcen- 
dam; ejufmcdi enim mutatio, quae meridionales zo- 
nas olim inter tropicos litas uno temporis momento 
boreae objiciat, fine univerfali terrae ruina exitiali cogi- 
tari nequit, fi, quod verifiimum demonftravit New- 
tonus, rotatio orbis polos deprimit aequatorem pandit, 
diameterque terrae per polos dudtus minor fit altero 
aequatoris feptem et quod excurrit milliaribus Ger- 
manicis. “ Quis talia fando temperet a lacrymis!” 
Tam violenta etiam climatum mutatio boreae olim 
incolarum cadavera fub aequatorem in meridionales 
terras tranfvehere debuiflet, quod an experientia con- 
firmetur viderint alii quibus haec arrident. 

Sed lento gradu procedere potuit ilia figurae terrae, 
climatum et axeos mutatio? Concedam. Sed quare 
non amplius procedit ? Quis impeditne, certoquodam 
et procedenti axeos mutationi refpondente progreflu, 
meridionales plagas cum terrae trepidatione et mugitu 
verfus boream procedentes paullatim deprimat et 
mergat, borealcs vero ad meridiem jam tendentes ex- 
tollat oceano ? Confiantes fibi fingamus naturae leges 
aut nullas. Non enim fenefcit. 

Redeo igitur ad iilam, quam fupra jam indigitavi, 
fufpicionem, fuo fato, aut hominum vi, obiifle bel- 
luas, quarum ofla nos exercent, ubi deprehendimus, 
nec peregrinas ellc, nec marinas. Ea lola minoribus 
difiicultatibus laborat. Quamvis enim nec climata, 
nec axem terrae, nec ejus figuram mutandam propterea 
cenfeam, funt tamen qu$dam quae obftare illi vi- 
dentur, quo minus pro generali aliqua phaenomeni 

propoliti caufahaberi poffit; fed obftare tantummodo 
videntur. 

Maximam difficultatem hoc parif, pro elcphantinis 
aut meridionalium belluarum offibus haberi; Sep* 
tentrionem et omncm Americana elephantos fimilif- 
que voluminis animalia non generare ; et ft animalium 
et climatum natura conftans fit, et perpetua, nunquam 
generafl'e. 

Totius igitur quseftionis cardo verfatur circa natu- 
ram horum offiuni: an revera elephantina aut talia 
lint, quae animali in feptentrione degenti convenire 
non poffint ? Et mihi quidem plus quam indecifa 
videtur ilia offiuni natura; certe elephanto vindicari 
non poffunt molares dentes, fimul cum reliquis in 
America eodem loco inventi; nec etiam alia oila in 
Sibiria et Hercyniae cavernis obvia illi convenient, 
quod accuratius perlegenti commentaries Petropoli* 
tanos et Gmelini itinerarium, et fine praeconcepta opi- 
nione infpedtanti ofla, fat clarum erit. Si per anato- 
miam omnium quadrupedum imprimis belluarum 
inter le comparatam, habito refpedtu ad diverfas ilia— 
rum aetates, quae offium formam mutant, conftaret, 
nullum cujufcunque animalis os alteri convenire et 
convenire poffe, quod non conftat; turn quidem co- 
adtus confiterer re vera elephantina efie quae videntur, 
reliqua quae elephantina non videntur adferibenda 
fpeciei nondum nec in India nec alibi terrarum ob- 
fervatae. Quod an difficultates omnes expediat judi— 
cateipfi } ne enim repetam cum nulla hypothefi eie* 
phantorum meridionalium fub feptentrione oftfa con- 
ciliari poffie, anne admittenda erit alia belluarum fpe- 
cies nondum obfervata, cui molares dentes elephantis 

non convenientes adfcribantur ? Species forte nullibi 
fuperftes, fi quidem nobis datum eft omnes nofle, 
omnes rite defcripfifie ? Exftirpata forte aut emor- 
tua? Aut etiam nefcio in quo mundi angulo, philo- 
fopho nulli vifo, adhuc delitefcens ? 

Quae cum ita fint, licere mihi puto omnia haec 
feptentrionis coloflalia ofla uni folum fpeciei incog- 
nitae, olim feptentrionis incolae, aut adfcribere etiam 
diverfis. Turn me reliquarum hypothefium omnium 
defedus non vexabunt, et magnis me difficultatibus 

me explicuiffe putabo-“ forte ut incidam in Scyl- 

“ lam volens evitare Charybdim,” quod veftrum ju¬ 
dicium efto. 

Integras ferarum fpecies in Britannia, Germania, 
aliifque Europae provinciis penitus exftirpatas, aut 
quam proxime emorituras ipfi noftis, aut quod no- 
civae habitae fuerint, aut in pellibuset carnibus earum 
luxuriatum fit genus humanum. De lupis, urfis, 
alee, uro, plerifque, Crefaris aevo, in Germania Rhe- 
nana obviis fermo mihi eft. Quidni igitur noxiam 
aliquam belluae fpeciem, rarius generantem per lon- 
garn feculorum feriem exfeindere potuifiet feptentrio- 
nalium populorum ab omni hiftoriae memoria cele- 
bratum venationis et bellicae fortitudinisftudiiim ? Certe 
ea via ad gloriam ibant omnes, et Herculem et quem- 
vis prirni feculi heroa acrem monftrorum debellatorem 
cantat fabula. Caftorum et zibellinorum lpeciebus 
fimile quid noftris fete diebus accidit, eoque minus 
de aim® naturae lege, fpecies omnes fervante, contra 
me difputari poteft; et in feculo quidem pluribus 
animantium fpeciebus fatali, et ab homine in omnium 
fere fpecierum individua f$vo. Species etiam in 
feptentrione non fuperftites fuperefte poflimt in zonis 

antardicis 

antar&icis noftris borealibus parallels. Quisnegat? 
quis novit ? 

Elephantorum Africa?, India?, et Ceylanenlium di- 
verfitatem quandam notant naturae biftorici, Ceyla- 
nenfes reiiquis omnibus magnitudine et ingenio prse- 
cellere praedicantes. Efle igitur potuit elephantorum 
Ipccies in iplb feptentrione, reiiquis omnibus prae- 
cellens frigoris patientia, et a meridionalibus elephan- 
tis non magis diverfa quam Lappones aut Hurones 
diverfi efle foient a Nigritis et Malabariae incolis. Sed 
certi quid pronunciare non aufim. Sufficit, omnium 
reliquarum hypothefium infufficientiam, naturam 
fitus et oflium ipforum, tandem etiam exempla exftir- 
patarum fpecierum perfuadere, quammaxime proba- 
bili quadam ratione, belluas quarum ofta in lepten- 
trione hinc inde latent, non efle peregrinas, non 
alio advedtas fed indigenas in illis terris, ipfis olim 
natalibus, vixifle, generafle, quamvis hodie non fu- 
perfint. 

Altera jam quaeftio de caufa, quae tarn ingentem 
fceletorum atque oflium acervum in tarn brevi Ame¬ 
rica Septentrionalis fpatio concluferit et fepelierit r 
quammaxime eft expedita. Latebant in terra palu- 
dofa, fale foecunda, rara folum terra tedla; non quod 
hae belluae de falinarum, dominio et proprietate hu- 
mana quadam arte et crudelitate, invicem debellarint 
et fortitudine fua ceciderint in fundo ad prceliandum 
quammaxime incommodo, quod videri poterat primo 
ebtutu et jocabundo cuidam amicorum meorum vide- 
baturj led quod falis liguriendi deliciis in paludem 
alledtae, paludofa terra ponderi corporis cedente, 
hauftae, impeditae, fepultae fuerunt, luxuriem et vo- 
luptatem morte luentes. 


Haec 

Haec fere funt quae ad folvendas aut impediendas 
fupra nominatas quaeftiones mihi quidem dici pofle 
videntur, elegantius forte et dodtius dicenda, fi ma- 
gis verborum Iimatorum illecebris munerumque pre- 
tio atque pondere quam dantis et fcribentis animo de- 
liniendi et capiendi foretis. Ilium vero vobis ad- 
dictiffimum teftor, fincera vota pro veftrae Societatis 
incolumitate et flore fundentem, veftraeque falutis et 
veritatis omnis cupidilfimum. 

R. E. Rafpe. 

